τετραετης μεν εγω ιερων ελιπον φαος ηελιοιο τετραετες ---λλε πατηρ και ποτνια μητηρ πενπτου και [--]οντα μ επ αργαλεαισι κελευθοις δωκεν μοιρα φερεσθαι επει ουκ αρ εμελλον εγωγε ηβης μετρον ικεσθαι επηρατου ουτε γονευσιν θρεπτρα φιλοις αποδουναι οι εμον ποτμον γοοωντες ουδεποτ ευφροσυνη τετραμμενον ητορ εχεσκον αλλ αιει αλιαστον οδυρομενοι κατα δωμα παιδα φιλον ποθεεσκον οδ αυ προτιδεγμενος αιει τωδ υπο σηματι κειμαι και επι στηλη προγεγραμμαι. οιο κασιγνητοιο δεδουποτος ανχοθι κειμαι ουνομ αλεξανδρος μοιρης υπο αυδησασης ουνομ ολυμπιοδωρος εγω και λουκιος ανφω δοιο κασιγνητω δοιοι ετι αχνυμενοι κηρ γραψαμεν στηλησιν ιν αριφραδες ηριον ειη.
Paphl. — Kaisareia Hadrianopolis — Üçbaş — BCH 13.1889.313,21-22 — GVI 2022